નવસારી એસઓજી પોલિસને બાતમી મળી હતી કે નવસારી-વલસાડ તથા સુરત જિલ્લામાં ઘરફોડ ચોરી કરનારી ગેંગના 4 ઈસમો વિજલપોર ખાતેથી પસાર થનાર છે. એસઓજીની ટીમે શિવાજી ચોક વિજલપોર પાસેથી 4 યુવાનોને શંકાને આધારે ઝડપી પાડયા હતા. તેમની પૂછતાછ કરતા તેમણે વિવિધ સ્થળોએ ચોરી કરી હોવાની કબૂલાત કરી હતી. જેના પગલે બીલીમોરા ઉપરાંત ચીખલી પોલીસ મથકે બે ગુના, વલસાડ ગ્રામ્ય પોલીસમાં મળી કુલ 4 ઘરફોડી ચોરીના કેસ ઉકેલાયા હતા. પોલીસે આ ઘરફોડ ચોરી કેસમાં આરોપી સંદીપ પટેલ, હિતેજ હળપતિ, અજય ઉર્ફે ચાંગલે જગતાપ અને પ્રહલાદ ઉર્ફે પહેલાજ દંતાણીની અટક કરી હતી.